6. СПИН/ХИВ с оглед на XVIII международна конференция относно AIDS (Виена, 18-23 юли, 2010 г.) (
- Преди гласуването:
Michael Cashman
(EN) Г-н председател, предвид значението на настоящото гласуване преди началото на Виенската конференция, отправям искане за поименно гласуване в окончателното гласуване.
Francesco Enrico Speroni
Г-н председател, госпожи и господа, моята група е против искането.
(Парламентът отхвърля искането)
Astrid Lulling
(FR) Нека всички се успокоим. Тъй като гражданите на Люксембург говорят и пишат на френски и немски, преди гласуването на тази много деликатна резолюция, искам да ви обърна внимание, че има огромна разлика между текста на параграф 17 на френски и немски.
Текстът на немски гласи, че държавите-членки и Комисията се приканват...
(DE) да подкрепят мерки в областта на безопасните аборти
(FR) ...да подкрепят мерки за безопасни аборти. Казаха ми, че тази част от изречението не присъства нито в текста на френски, нито на английски.
Г-н председател, ако изясните дали текстът на френски е автентичен, това определено ще помогне на много от колегите да вземат решение по време на гласуването.
Председател
Ще коригираме всички преводи, за да отговарят на оригиналните текстове. Ще го проверим. Благодаря.
Michael Cashman
(EN) Г-н председател, като се има предвид гласуването, което се състоя току-що, се питам дали политическата партия, която възрази, ще се откаже от възражението си и сега ще ни позволи да проведем поименно гласуване в окончателното гласуване.
Francesco Enrico Speroni
Г-н председател, госпожи и господа, повтарям, че сме против.
(Парламентът отхвърля искането)
- След гласуването:
Gay Mitchell
(EN) Г-н председател, не искам да бавя процедурата и се радвам, че гласът на г-н Cashman звучи добре. Считам, че щеше да е хубаво да можем да гласуваме подобни въпроси свободно в залата. Тогава те щяха да определят истинското мнение на Парламента. Имаме една страна, която побеждава залата, и само една страна, която позволява свободно гласуване. Ако наистина искаме да определим становището на Парламента по подобни въпроси, трябва да има свободно гласуване в залата.
(Ръкопляскания)
Michael Cashman
(EN) Г-н председател, ако нечие име бъде споменато в залата, то е негово право да отговори. Моето беше посочено. Затова искам да кажа на г-н Mitchell и на останалите, че независимо коя партия реши да гласува, всеки от нас може да гласува свободно и залата гласува демократично.
(Ръкопляскания)
